Frīdrihs Mālberģis

Frīdrihs Mālberģis jeb Frīdrihs Mālbergs (1824—1907), bija latviešu skolotājs un dzejnieks, viens no Atmodas kustības dalībniekiem. Viens no pirmajiem latviešu dzejniekiem, plašāk kļuva pazīstams ar poēmu "Staburags un Liesma" ("Veci un jauni laiki"), kas iznāca 1869. gadā.

Dzīvesgājums 
Dzimis 1824. gada 1. janvārī (pēc vecā stila 1823. gada 20. decembrī) Dundagas pagasta Antēs saimnieka ģimenē. 

No 1840. gada līdz 1844. gadam viņš mācījās jaundibinātajā Irlavas skolotāju seminārā, bet pēc tā beigšanas līdz 1850. gadam strādāja  par skolotāju Ernesta Dinsberga vadītajā Kubeles skolā, kur viņa skolnieks bija Krišjānis Barons. 1845. gadā sāka publicēt savus stāstus laikrakstā „Latviešu Avīzes”, vēlāk arī laikrakstos „Mājas Viesis”, „Baltijas Vēstnesis”, „Balss” u.c.
Pēc tam strādāja par skolotāju Lindes-Birzgales skolā (1851-1856), pēc tam par skolotāju Seces Šķesteru (tagadējā Altenes) skolā (1856-1887).

Mūža nogali pavadīja Seces pagasta Vecskultēs.
 
Miris 1907. gada 3. martā, apglabāts Seces kapsētā, kur 1924. gadā viņam uzcēla pieminekli.

Darbi 
 poēma "Staburags un Liesma" jeb "Veci un jauni laiki" (1869) 
 dzejas krājums "Dzejas skaņas" (1880)
 stāsts "Platā Ēna" (1885)
 poēma "Sēris un Nāra" (1886)
 dziesmu krājuma "Bēru dziesmas visādām vajadzībām sētā un kapsētā" sastādītājs (1893)
 biogrāfija "Garlība Merķeļa mūža strauts", publicēta izdevumā "Burtnieks" (1934).

Literatūra 
 Fr. Mālberģa Raksti. Rīgā, 1925.
 Kaudzītes Matīsa "Atmiņas par Fr. Mālberģi". Rīgā, 1924.
 T. Zeiferts. Izglītības Ministrijas Mēnešraksts. 1924, I, 51. lpp.

Atsauces 

Talsu novadā dzimušie
Jaunlatvieši
Latvijas pedagogi
Latviešu tulkotāji
Latviešu valodā rakstošie